./data/phi0914/phi001fr/phi0914.phi001fr.perseus-lat1.xml
Titus Livius (Livy)
Pompeius in provinciae formam Pontum redegit  Pharnaces filius Mithridatis					bellum patri intulit  ab eo Mithridates obsessus in regia cum veneno sumpto					parum profecisset  ad mortem a milite Gallo					nomine Bitoco, a quo ut adiuvaret se petierat, interfectus est  Cn  Pompeius					Iudaeos subegit; fanum eorum Hierosolyma, inviolatum ante id tempus, cepit  L 					Catilina bis repulsam in petitione consulatus passus cum Lentulo praetore et					Cethego et compluribus aliis coniuravit de caede 					consulum et senatus, incendiis urbis et opprimenda re publica, exercitu quoque					in Etruria comparato  ea coniuratio industria M  Tullii Ciceronis eruta est 					Catilina urbe pulso de reliquis coniuratis supplicium sumptum est